Srednja vzgojiteljska šola in gimnazija Ljubljana

Kardeljeva ploščad 16, Ljubljana

# **PSIHOLOGIJA**

**Šolsko leto 2015/2016**

MINIMALNI STANDARDI ZA PREDMET PSIHOLOGIJA (68 ur)

Program: Predšolska vzgoja

Letnik: 2.

Oddelki: A, B, C, D

Učitelji: Maja Krajnc, prof.,

Mag. Bernarda Nemec, prof.

**UVOD V PSIHOLOGIJO**

Dijak:

* opredeli psihologijo,
* našteje duševne procese,
* našteje in pojasni področja osebnosti,
* pozna dve značilnosti znanstvenega oz. neznanstvenega spoznavanja,
* opredeli introspekcijo in ekstrospekcijo ter poišče po eno dobro in slabo lastnost za vsako izmed njiju,
* opredeli dva izmed naslednjih pojmov: dednost, okolje, samodejavnost,

**DUŠEVNI PROCESI**

**Zaznavanje**

Dijak:

* opredeli pojem in opiše proces zaznavanja,
* opredeli in s primeri ponazori dve načeli organizacije zaznav,
* opredeli in s primeri ponazori zmotne zaznave: iluzije ali halucinacije,
* našteje in opiše vpliv treh psiholoških in socialnih dejavnikov na zaznavanje,

**Motivacija**

Dijak:

* opredeli pojme potreba, motiv in cilj,
* navede, opiše in s konkretnimi primeri ponazori tri fiziološke in tri psihosocialne potrebe,
* opiše, razlikuje in na primerih pojasni zunanjo ali notranjo motivacijo,
* opiše pojem vrednot,
* opiše in s primeri ponazori tri glavne kategorije vrednot,
* navede in razlikuje osnovne pojme (frustracija, konflikt, stres),
* navede, opiše in na primerih pojasni dve glavne vrste notranjih konfliktov,
* navede, opiše in razlikuje med konstruktivnim in nekonstruktivnim odzivanjem na frustracije in duševne obremenitve ter ponazori s tremi primeri (premagovanje ovire, povečana aktivnost, agresivnost, umik, regres itd.),

**Čustva**

Dijak:

* opredeli pojem čustvo in pojasni značilnosti dveh osnovnih čustev,
* navede, opiše in s primeri ponazori različne vrste čustev glede na sestavljenost, jakost, trajanje,
* opiše vpliv razpoloženj ali afektov,
* razlikuje doživljanje in izražanje čustev,
* opiše in razlikuje nebesedno izražanje pri treh čustvih,

**Učenje in spomin**

Dijak:

* opredeli pojem učenja,
* navede in opiše in s primeri ponazori različne eno vrsto učenja (instrumentalno pogojevanje, modelno učenje),
* navede fizikalne, fiziološke, socialne, psihološke dejavnike učenja (učni stil, učne navade, strategije, čustva, inteligentnost, motivacija) – za vsak dejavnik po tri primere,
* pojasni proces pomnjenja,
* opiše vsaj eno značilnost za vsako vrsto spomin (tristopenjski model spomina)
* pojasni vsaj eno količinsko in kakovostno spremembo pri zapomnitvi gradiva
* pojasni vsaj dve strategiji za izboljšanje zapomnitve in uspešnejše učenje

**Mišljenje**

Dijak:

* opredeli pojem mišljenja,
* našteje in opiše vsaj tri vrste mišljenja,
* opredeli pojem ustvarjalno mišljenje,
* navede in opiše tri osebnostne ali socialne dejavnike, ki vplivajo na ustvarjalnost (inteligentnost, sposobnosti divergentnega mišljenja, nekonformizem, vztrajnost, radovednost).

**POSAMEZNIK KOT OSEBNOST IN V DRUŽBI**

**Osebnost**

Dijak:

* opredeli pojem osebnosti,
* razloži celovitost in individualnost osebnosti,
* pojasni pojem osebnostne lastnosti,
* razlikuje, opiše in s primeri ponazori področja osebnosti: telesne značilnosti temperament, značaj, sposobnosti,
* razlikuje telesne in umske sposobnosti,
* opredeli pojem samopodoba,
* opiše doživljanje, vedenje osebe s pozitivno in negativno samopodobo,

**Posameznik v družbi**

Dijak:

* opredeli pojem socializacija,
* navede in opiše tri psihološke funkcije družine,
* opiše dva načina vodenja,
* opredeli in s primeri ponazori pojme: stališče, stereotip, predsodek,
* navede in opiše po eno obliko prosocialnega, proindividualnega in antisocialnega vedenja v medosebnih odnosih.